钦定古今图书集成/明伦汇编/闺媛典/第203卷 > 赵登云妻张氏
## 钦定古今图书集成/明伦汇编/闺媛典/第203卷 > 赵登云妻张氏

按《凤阳府志》：张氏，体干女孙，赵登云妻。云亡，张曰：“从
死所愿也，奈藐孤何？”于是肃内外，崇勤俭，抚子女，称
未亡人。先是登云任司城，道出山东，见饿莩流离载
道，上疏愿输粟三千石，助国家赈济。命下日，登云已
殂，张仍赉至京师，以成夫志。诏旌之。后子亦授司城。